Kkooti enkulu e South Africa yejeerezza omutendesi wa ttiimu ya Uganda Cranes, Milutin Micho Sredojevic, omusango ogwali gumusingisiddwa ogw’okukabasanya omukazi.
Micho omusango guno gwamuggulwako mu October w’omwaka gwa 2021.
Obujulizi obwaletebwa mu kkooti bwalaga nti Micho omusango guno yali yaguzza ku nkomerero yómwaka gwa 2020, bweyali yetabye ku mupiira ogumu ogw’empaka za COSAFA e South Africa.
Kyagambibwa nti Micho aliko engeri gyeyeyisaamu etajja nsa ku mukyala atemera mu gyóbukulu 39, eyali amugabula kacaayi ku kisaawe.
Kyokka Micho mu bwangu yajulira ku musango guno, ng’agamba nti omukyala oyo yali agenderera kuttattana kitiibwa kye, era olwaleero kkooti e South Africa ejunguludde kye yasalawo mu kusooka, bwetyo nemwejjeereza.
Micho yali yasalirwa ekibonerezo kyakusibwa emyaka 3.
Bisakiddwa : Issah Kimbugwe
lug_Latn lug_Latn lug_Latn lug_Latn lug_Latn lug_Latn taq_Latn